Robert Bernasconi, ""'The Double Concept of Philosophy' and the Place of Ethics in Being and Time,"" Heidegger in Question: The Art of Existing (New Jersey: Humanities Press, 1993).

結果，唔適用漢奸罪，改爲驅逐出境。喺落無罪判決之際，審判官加多句補充話：「呢場審判嘅目的，係將嗰啲身爲中國人，又出賣中國嘅漢奸制裁佢哋，既然完全立證到你嘅日本國籍，噉你係無罪嘅。不過喺倫理上、道義上有一啲問題留低。噉就係，用中國人嘅名出演《支那之夜》等一連串電影嘅事。喺法律上，呢樣嘢同漢奸審判冇關係，但本法庭認爲呢件事好遺憾。」（この裁判の目的は、中国人でありながら中国を裏切った漢奸を裁くことにあるのだから、日本国籍を完全に立証したあなたは無罪だ。しかし一つだけ倫理上、道義上の問題が残っている。それは、中国人の名前で 『支那の夜』 など一連の映画に出演したことだ。法律上、漢奸裁判には関係ないが、遺憾なことだと本法廷は考える）李香蘭耷（dap1）低頭謝罪話：「嗰陣時後生，確實係做咗件蠢事。」（若かったとはいえ、考えが愚かだったことを認めます）

為咗唔俾德軍圍殲，保留實力，盟軍執行咗個當時最大規模嘅戰略撤退行動，代號叫「發電機行動」，用軍艦同好多艘民用船，載士兵經海路撤退返英國本土。撒退嘅時候，英國皇家空軍為咗掩護海上嘅人同埋奪取制空權，而同德國空軍爆發激烈嘅空戰。雖然最後德國成功佔領鄧寇克，但有差唔多34萬盟軍成功撤退，行動比預期成功。

中信廣場（英文：CITIC PLAZA）係中國廣東省廣州市天河區嘅一棟高樓大廈。呢棟大廈係由香港嘅獨資公司熊谷蜆殼發展有限公司廣州分公司嚟投資起，1993年7月開工，1997年4月完工。喺1997年，呢棟大樓起好嗰陣，係中國嘅最高建築物，而家係華南地區繼廣州國際金融中心同埋深圳嘅京基100之後嘅第三高樓，佢亦係世界上最高嘅混凝土大廈。而家係全球最高嘅鋼筋混凝土結構建築物。

Apache HTTP Server，通常啲人都慣咗叫佢做 Apache或者httpd，係一個好受歡迎嘅網絡伺服器軟件，佢係早期嘅網絡發展非常出名，係自1995年以嚟最好嘅網絡伺服器之一。佢本來係基於 NCSA HTTPd 伺服器開始嘅，1995年 Apache 開始發展，好快就取代咗 NCSA HTTPd 變咗 HTTP 伺服器嘅主流，自 1996年以嚟，都係好受歡迎。係2009年，佢成為第一個照顧超過一億用家嘅伺服器技術。

Cha Cha佢哋喺無啦啦學校畢業之後，塞拉伯向Cha Cha講出佢嘅身世，而魔法公主嘅武器魔法神箭又俾人破咗。因此Cha Cha佢哋先去搵不死鳥，以得到更強嘅武器，然後就出發去王宮去救佢嘅爸爸媽媽。不過佢哋行行下發覺魔法公主嘅防禦力唔夠，所以搵埋個盾之後再繼續行程。最後Cha Cha佢哋同其他朋友入王宮打敗大魔王，國王同埋王后變返人。

《神根協定》(德文：Schengener Abkommen；法文：Convention de Schengen；荷蘭文：Verdrag van Schengen)，亦叫做《神根協議》、或者《神根公約》，講普通話啲人通常都會叫申根，最早喺1985年6月14號由五個歐洲國家（聯邦德國、法國、荷蘭、比利時、盧森堡）喺盧森堡嘅一個小鎮神根（Schengen）簽署。該公約喺1995年7月正式全面生效。神根公約啲成員國又叫「神根國家」或者「神根公約國」，成員國嘅整體又叫做「神根區」。

香港政府實施九年免費敎育，由小一到中三。而中三升中四，由於中四嘅資助學位有限，有部份學生唔可以升中四。1981年就加咗個中三評核試，來定出每間學校升中四嘅人數，叫做獲選派資格率。升唔到中四，部份會去咗工業學院，轉向政府資助職業訓練。每年約莫有九萬中三學生參加呢個試，近六成派去官立或資助中四學位。

賴蒙多馬托斯（粵拼：laai6 mung4 do1 maa5 tok3 si1） （葡萄牙文：Raimundo Matos；1951年3月30號—）係巴西嘅政治人同醫生， 福塔雷薩人。佢曾經喺1983～1988年、1989～1993年間做過馬蘭瓜佩市副市長。1997年開始做間做過眾議院院長。

遊戲同動漫嘅主角多數都會喺佢哋旅程開始嗰陣撞到研究寵物小精靈嘅博士。呢啲博士會送一樣叫做「精靈圖鑑」（日文：ポケモンずかん；發音：Pokemon zukan）嘅架生畀主角。呢件架生會自動咁紀錄個主角撞過同捉過嘅精靈，重會話畀主角知呢啲品種嘅習性同出沒地點之類嘅資料，係對訓練員嚟講好重要嘅工具。

喺1957年7月19號，廣東省博物館籌備委員會成立，佢負責響邊度起博物館同埋收集文物。雖然話籌委會喺最初揀博物館嘅位嗰陣，就提出咗好多個方案，包括咗越秀山、光孝寺、中山紀念堂嘅科學館前面嗰笪空地、黃花崗前面嘅墳場嗰邊、小北花圈同埋木殼岡呢啲地方，但係呢啲地方冚嘭唥都唔啱𠼻。結果搞到喺嗰陣時嘅廣東省委書記陶鑄話喺文明路入面嘅廣東貢院舊址個尐起咗間廣東省博物館。

杭州知州康允之帶住百官，請趙構止城樓安定軍民，否則唔可以停止叛亂 趙構上城樓，問下面苗傅帶兵作反嘅原因，苗傅見到趙構，仍然下拜下跪，之後就即刻友聲鬧趙構信太監，投靠太監就可以升官發財，汪伯彥、黃潛善昏庸誤國但係未俾人流放，王淵遇敵嗰陣冇有效抵抗，但係就因為同康履勾結而攞到樞密位，自己成日立功，但係就淨係響偏遠地方做啲芝麻官仔，重表示已經殺咗王淵，並且殺死咗喺出面嘅太監，威脅趙構，要佢殺死康履、藍珪、曾擇三個最大權嘅太監去謝三軍，趙構答，如果太監有過錯可以將佢哋流放去海中島，重即刻任命苗傅做承宣使同御營都統制，封劉正彥做觀察使同御營副都統制，希望政變就噉就平息。

2007年12月，九巴推出近年嚟最大規模嘅轉乘優惠，涉及七組共21條路線，覆蓋範圍包括西九龍，尖沙咀、荃灣、深井、葵青、沙田、大埔、元朗、洪水橋、屯門同埋新界北區，至此，九巴已經有68組唔同嘅轉乘優惠，共涉及258條路線。另外為配合兩鐵合併，九巴更改旗下位於兩鐵車站嘅巴士站站名，一律叫XX鐵路站，有大概300個巴士站受影響。

雅虎公司係一間全球性嘅網際網路通訊、商貿及媒體公司。佢嘅網路每個月為全球超過一億八千萬用戶提供多元化嘅網上服務。雅虎係全球第一間提供網際網路導航服務嘅網站，無論喺瀏覽量、網上廣告、家庭或商業用戶接觸面上，www.yahoo.com都居於領導地位，亦係最為人熟悉及最有價值嘅網際網路品牌之一，喺全球消費者品牌排名中位居第38位。雅虎仲喺網站上提供各種商務及企業服務，以幫助客戶提高生產力及網路使用率，其中包括廣受歡迎嘅為企業提供定製化網站解決方案嘅雅虎企業內部網；影音播放、商店網站儲存同埋管理；以及其他網站工具及服務等。雅虎喺全球共有24個網站，佢嘅總部設喺美國加州聖克拉克市，而喺歐洲、亞太區、拉丁美洲、加拿大同埋美國都設有辦事處。

東山少爺（粵拼：dung1 saan1 siu3 je4），係指民國時住喺廣州市東山區（喺2005年同越秀區合併咗）一帶嘅富家子弟。由於舊時東山區一帶住嘅多數係達官、貴人、富商，有「有錢有勢住東山」嘅俗話，於是就出咗「東山少爺」伊個稱號。東山少爺同西關小姐同屬舊時廣州上流社會嘅代表群體。